Na temelju članka 31. Statuta Općine Peteranec („Službeni glasnik Koprivničko-križevačke županije“ broj 6/13., 4/18. i 4/20), Općinsko vijeće Općine Peteranec na 29. sjednici održanoj 10. rujna 2020., donijelo je

**ODLUKU**

**o isplati jednokratne novčane naknade (božićnice) učenicima polaznicima srednjoškolskog obrazovanja s prebivalištem na području**

**Općine Peteranec u 2020. godini**

**Članak 1.**

 Učenicima polaznicima srednjoškolskog obrazovanja s prebivalištem na području Općine Peteranec isplatit će se jednokratna novčana naknada (božićnica) u iznosu 500,00 kuna.

**Članak 2.**

Pravo na isplatu jednokratne novčane naknade (božićnice) iz točke I. ove Odluke ostvaruju učenici polaznici srednjoškolskog obrazovanja koji imaju prebivalište na području Općine Peteranec.

**Članak 3.**

Zahtjev za ostvarivanje prava na isplatu jednokratne novčane naknade (božićnice) (u daljnjem tekstu: Zahtjev) podnosi se na posebnom Obrascu, uz koji je potrebno priložiti sljedeću dokumentaciju:

**1.** dokaze o prebivalištu učenika i roditelja ili skrbnika (preslike važećih osobnih iskaznica ili uvjerenja o prebivalištu);

**2.** kopiju kartice žiro-računa na koji će se vršiti isplata (s vidljivim IBAN-om);

**3.** potvrdu škole o statusu učenika;

**4.** potvrdu Jedinstvenog upravnog odjela o nepostojanju duga prema Proračunu Općine Peteranec, a sukladno Odluci o gubitku prava na (su)financiranje iz Proračuna Općine Peteranec;

**5.** Izjava o zaštiti osobnih podataka.

 Dokaze iz članka 3. stavka 1. točke 4. ovog članka izdaje Jedinstveni upravni odjel Općine Peteranec.

**Članak 4.**

 Obrazac Zahtjeva iz članka 3. stavka 1. ove Odluke, dostupan je na internet stranici Općine Peteranec [www.peteranec.hr](http://www.peteranec.hr).

 Zahtjev podnose roditelji (skrbnici) učenika, odnosno učenik osobno ukoliko je navršio 18. godina života u razdoblju od 1. prosinca 2020. godine do zaključno s 15. prosinca 2020. godine u Jedinstvenom upravnom odjelu Općine Peteranec.

 Nakon proteka roka iz stavka 2. ovoga članka podnositelji Zahtjeva gube pravo na isplatu jednokratne novčane naknade (božićnice).

**Članak 5.**

 Rješenje o ostvarivanju prava na isplatu jednokratne novčane naknade (božićnice) učenicima polaznicima srednjoškolskog obrazovanja s prebivalištem na području Općine Peteranec donosi Općinski načelnik Općine Peteranec.

Sredstava za ovu namjenu osigurana su u Proračunu Općine Peteranec za 2020. godinu, a ista će biti isplaćena roditeljima (skrbnicima) odnosno učenicima ukoliko su navršili 18. godina života do 31. prosinca 2020. godine.

**Članak 6.**

 Osobni podaci prikupljati će se samo u svrhu isplate jednokratne novčane naknade (božićnice) učenicima polaznicima srednjoškolskog obrazovanja s prebivalištem na području Općine Peteranec temeljem ove Odluke.

**Članak 7.**

 Za provedbu ove Odluke zadužuje se Jedinstveni upravni odjel Općine Peteranec.

**Članak 8.**

 Ova Odluka objavit će sena internet stranici Općine Peteranec [www.peteranec.hr](http://www.peteranec.hr) i na oglasnoj ploči Općine Peteranec.

**Članak 9.**

 Ova Odluka stupa na snagu danom donošenja.

**OPĆINSKO VIJEĆE OPĆINE PETERANEC**

KLASA: 402-01/20-01/08

URBROJ: 2137/12-20-1

Peteranec, 10. rujna 2020.

 **PREDSJEDNIK:**

 **Mario Gaži**